Cristiano Ronaldo
Cristiano Ronaldo dos Santos Aveiro (an haife shi a ranar 5 ga watan  Fabrairu, a shekara ta alif dari tara da tamanin da biyar 1985) ya kasance shahararren ɗan'wasan ƙwallon ƙafana ƙasar Portugal ne wanda a halin yanzu yake buga wasa a kulub ta Al nassr dake ƙasar Saudiya. Ana daukarsa a matsayin dan sa mafi shahara a duniya na kowanne lokaci, inda ya lashe lamban yabo na dan wasan shekara wato Ballon d'Or har sau biyar, kuma lambar yabo ta European Golden Shoe har sau hudu, wanda yafi kowanne bature lashe kyautar,a matsayinsa na dan wasa ya lashe kofuna 32, wanda suka hada da kofunan gida guda bakwai, Kofin Zakarun Turai (UEFA), da kuma kofin UEFA European Championship guda daya. Ronaldo ya ajiye tarihin wanda yafi kowa fara wasanni (183), kwallaye (140), wanda ya bada akaci (42) a wasannin Zakarun Turai (UEFA), ya jefa kwallaye (14) a gasar Europa Championship, kwallaye (117) wa kasarsa, sannan kuma ya buga wasannin kasa da kasa guda (191). Ronaldo na daya daga cikin tsirarun 'yan wasan kwallon kafa da suka buga wasannin fiye da guda 1,100 da kwallaye 800 a sashin kasa da kuma kulab.

Tarihin Rayuwa 
An haife shi da kuma girma a Madeira, Ronaldo ya fara wasan ƙwallon ƙafa tare da kungiyar Sporting CP, kafin ya rattaba hannu tare da Manchester United a shekara ta 2003, yana ɗan shekara 18, ya lashe Kofina a farkon kakar sa. ya kuma ci nasarar lashe kofunan Premier uku a jere, Champions League da FIFA Club World Cup; yana dan shekara 23, ya lashe Ballon d'Or na farko. Ronaldo ya kasance mafi tsada a lokacin da ya sanya hannu a Real Madrid a shekara ta 2009,a canja wurin da ya kai (€ 94 miliyan) (£ 80 million), in da ya lashe kofuna 15, ciki har da kofin La Liga biyu, Copa del Rey biyu  Gasar Zakarun Turai hudu, sannan ya zama dan wasan da ya fi kowa zira kwallaye a kulob din. Har ila yau, ya gama zama na biyu na Ballon d'Or sau uku, bayan Lionel Messi (wanda ake tunanin zai zama abokin hamayyarsa, kuma ya lashe Ballons d'Or sau biyu a shekara ta 2013 da shekara ta 2014,sannan kuma a shekara 2016, da shekara ta 2017 ,A cikin shekara ta 2018, Ronaldo ya rattaba hannu ga Juventus a musayar wanda darajarsa ta kai ( € 100 miliyan ) (£ 88 miliyan), mafi tsada ga kulob din Italiya kuma mafi tsada ga ɗan wasa sama da shekaru talatin 30, Ya lashe kofunan Serie A guda biyu, Supercoppe Italiana biyu da Coppa Italia, kafin ya koma Manchester United a shekara ta 2021 a inda ya zauna na rabin kaka a Manchester United sannan ya rattabawa Al nassr a shekara ta 2023 a watan junairu. (Ihayatu (talk) 08:49, 31 Mayu 2023 (UTC))

Manazarta 
(Ihayatu (talk) 08:49, 31 Mayu 2023 (UTC))

Haifaffun 1985
Rayayyun Mutane